“เจ็มมินายฯ” ได้รับเลือกให้บริหารฟรีโซนทสภ.
เจ็มมินายฯ ได้งานบริหารเขตปลอดอากร ท่าอากาศยานสุวรรณภูมิ คาดเริ่มให้บริการ 10 มี.ค.นี้
8 มี.ค. 2553

เจ็มมินายฯ ได้งานบริหารเขตปลอดอากร ท่าอากาศยานสุวรรณภูมิ คาดเริ่มให้บริการ 10 มี.ค.นี้ 
นายปิยะพันธ์ จัมปาสุต ประธานกรรมการ บริษัท ท่าอากาศยานไทย (ทอท.) เปิดเผยว่า ในการคัดเลือกผู้บริหารและจัดการด้านการขนส่งสินค้าภายในเขตปลอดอากร หรือ FREE ZONE ในท่าอากาศยานสุวรรณภูมิ เบื้องต้นได้รับรายงานว่าว่าบริษัท เจ็มมินาย ทรานสปอร์ต แอนด์ คอมมูนิเคชั่น ได้รับการคัดเลือกโดยวิธีพิเศษทำหน้าที่บริหารและจัดการด้านการขนส่งสินค้าภายในเขตปลอดอากรชั่วคราวเป็นเวลา 3 เดือน ภายในวงเงิน 70 ล้านบาท แต่วงเงินค่าจ้างที่จ่ายจริงขึ้นอยู่กับปริมาณงานเป็นหลัก โดยคาดว่าบริษัท เจ็มมินายฯ จะเริ่มต้นให้บริการตั้งแต่วันที่ 10 มี.ค.นี้
สาเหตุที่การคัดเลือกผู้ประกอบการรายใหม่ต้องใช้เวลา ไม่สามารถเริ่มงานได้ทันทีหลังวันบอกเลิกสัญญาแท็กส์ เพราะทอท.ต้องการให้เกิดความแน่ใจว่าผู้ประกอบการรายใหม่มีความพร้อมในการทำงาน คณะกรรมการคัดเลือกจึงต้องใช้เวลาพิจารณาคุณสมบัติของบริษัทต่างๆ ประกอบกับการว่าจ้างผู้ประกอบการรายใหม่จะต้องดำเนินการตามขั้นตอนและกระบวนการที่กำหนดไว้